Yelang

Yelang (kinesisk: 夜郎; pinyin: Yèláng) var i den kinesiske oldtid et mindre kongedømme i det som i dag er provinsen Guizhou. 

Riket er kjent for sin konge som innbilte seg at hans rike var det største i hele verden. Han spurte en utsending fra Han-dynastiet: «Så hva er størst, Yelang eller Han?». Dette er blitt til et kinesisk ordtak: «Yelang tenker for stort om seg selv» (夜郎自大, Yèláng zì dà).

Yelang lå i den sørvestlige utkant av Han-dynastiets interesseområde. Dynastiets handelsinteresser i området var ikke stor, skjønt rundt år 135 forsøkte man å utforske mulige handelsveier der. De viste seg ikke som særlig lukrative. Han-dynastiet etablerte noen kommanderier i dets nærhet, og tildelte kongene av Yelang og av Dian høye titler. Men kinesernes kontakt med området forble episodisk og overflatisk.

Litteratur
Yü Ying-shih: «Han Foreign Relations», i The Cambridge History of China, Vol. I: The Ch'in and Han Empires, 221 B.C. – A.D. 220, Cambridge: Cambridge University Press, 1986, s. 446-460

 
Oldtidsriker
Han-dynastiets historie
Guizhous historie
Tidligere stater i Øst-Asia